‎Îmi pare atât de rău!
‎Aș vrea să pot schimba lucrurile, ‎să mă întorc în timp
‎și să nu am nicio armă în casă.
‎ÎN FIECARE AN, ÎN SUA,
‎PESTE 8.000 DE PERSOANE ‎SUNT CONDAMNATE PENTRU CRIMĂ
‎ȘI MAI PUȚIN DE 50% DINTRE ACESTEA ‎ÎȘI MĂRTURISESC FAPTA
‎ACEASTA ESTE POVESTEA DEȚINUTEI 80172
‎Sper că într-o zi voi putea ‎să ies de-aici.
‎Dar știu că am luat o viață ‎și trebuie să plătesc pentru asta.
‎Regret foarte mult că am făcut asta.
‎Dacă l-aș putea aduce înapoi, aș face-o.
‎Dar nu-l pot aduce înapoi.
‎UN SERIAL NETFLIX
‎LOIALITATE
‎CENTRUL DE CORECȚIE CHILLICOTHE, MISSOURI
‎ÎN 2013, VICTORIA SMITH A MĂRTURISIT ‎CĂ L-A UCIS PE CHRIS ISAAC, SOȚUL SĂU
‎DELINCVENTĂ
‎Să-mi pun părul în spate sau în față?
‎Mai bine în față.
‎Mă numesc Victoria Smith.
‎Am fost condamnată ‎pentru crimă cu premeditare.
‎Am primit închisoare pe viață
‎plus 25 de ani.
‎Am crescut în Poplar Bluff, Missouri.
‎Am opt frați.
‎Doi au decedat,
‎iar de Roxie și Betty ‎am fost cea mai apropiată.
‎Sunt foarte apropiată de Betty.
‎E sora mea mai mică.
‎Am fost un copil încet, ‎cu probleme de învățare.
‎Aveam probleme de învățare ‎și nu eram sănătoasă mintal.
‎Am tot avut probleme. ‎Eram o elevă mediocră sau submediocră.
‎POTRIVIT RAPOARTELOR, VICTORIA ARE ‎UN COEFICIENT DE INTELIGENȚĂ SUB 75,
‎AȘADAR, ARE UN INTELECT DE LIMITĂ
‎Mama ne-a crescut ‎cu banii din ajutorul social.
‎Nu știu cine a fost tatăl meu. ‎Mama nu mi-a spus…
‎Mi-a spus că s-ar putea ‎să fie un căpitan de barcă
‎sau un bărbat care lucra pe barcă,
‎dar nu s-a confirmat niciodată.
‎Cu mama aveam o relație ‎bazată pe o iubire dură.
‎Îi spun iubire dură,
‎iar asta m-a făcut mai puternică.
‎N-aș fi fost la fel de puternică
‎dacă n-ar fi fost mama.
‎Nu-mi place s-o vorbesc de rău pe mama,
‎dar avea probleme cu alcoolul ‎când eram copii
‎și, când bea, ‎se descărca pe mine pentru toate.
‎Mă lovea cu picioarele și cu pumnii,
‎mă trăgea de păr și…
‎Mă abuza fizic.
‎Asta de cel puțin ‎două sau trei ori pe săptămână.
‎Cam așa am crescut
‎până la 15 ani.
‎Apoi m-am mutat în Louisiana ‎cu sora mea mai mare, Goldie.
‎LA 17 ANI, VICTORIA A RĂMAS ÎNSĂRCINATĂ
‎PE 14 DECEMBRIE 1983 ‎L-A NĂSCUT PE KENNY, FIUL EI
‎Era un copil mare.
‎Avea 60 cm lungime.
‎Cântărea 3,93 kg
‎și mi s-a părut ‎cel mai grozav lucru din lume.
‎Era totul…
‎Totul pentru mine.
‎În tot acest timp, ‎aș spune că tatăl lui m-a abuzat mult.
‎Și el era alcoolic.
‎Mi se părea normal să fiu abuzată.
‎Mă sufoca și mă lovea.
‎Și se pare ‎că orice relație pe care am avut-o
‎a fost abuzivă.
‎Au fost multe abuzuri
‎și e greu.
‎Chiar a fost. A fost greu.
‎NU STAȚI LA FEREASTRĂ
‎DUPĂ DOI ANI ÎMPREUNĂ, ‎VICTORIA L-A PĂRĂSIT PE TATĂL FIULUI EI
‎Voiam să-l protejez pe Kenny de lume.
‎Și în niciun caz nu voiam să fie abuzat.
‎Voiam să mă asigur că are o viață bună.
‎Și n-ar fi avut-o ‎dacă aș fi rămas cu tatăl lui.
‎ÎN 1985, VICTORIA S-A MUTAT ÎNAPOI ‎LA MISSOURI PENTRU A LOCUI CU MAMA EI
‎Am început să lucrez cu normă întreagă, ‎iar mama avea grijă de fiul meu.
‎Îmi plăcea să ies în weekend. ‎Eram necăsătorită.
‎Fiindcă am avut și eu ‎probleme cu alcoolul.
‎Și ar fi trebuit ‎să stau mai mult acasă cu fiul meu.
‎Mama zicea ‎că aș fi putut fi o mamă mai bună.
‎ÎN 1986, MAMA VICTORIEI A PRELUAT ‎DREPTURILE PĂRINTEȘTI ASUPRA LUI KENNY
‎M-a pus să semnez o hârtie
‎prin care ea avea ‎custodie unică asupra lui.
‎În caz contrar, nu mai puteam locui cu ea.
‎Asta mi-a frânt inima. ‎Pe bune. Mi-a frânt-o.
‎M-a făcut să simt
‎că îmi pierd copilul.
‎Mi-am cam pierdut capul.
‎În mintea mea,
‎am început să beau și mai mult și…
‎Am început să iau pastile și chestii ‎pe care n-ar fi trebuit să le iau.
‎ÎN 2000, ‎DUPĂ O SERIE DE RELAȚII NEREUȘITE,
‎VICTORIA A ÎNCEPUT SĂ IASĂ CU CHRIS ISAAC
‎Aveam 34 de ani când am început ‎să ies cu Chris. El avea 30 de ani.
‎La început, relația a fost bună, ‎fiindcă el nu bea.
‎Era destul de blând la început.
‎Și era un bărbat foarte arătos.
‎Ne distram de minune.
‎ÎN 2000, VICTORIA S-A MUTAT ‎ÎN RULOTA LUI CHRIS
‎S-AU CĂSĂTORIT ÎN 2001
‎Chris lucra la o firmă privată.
‎Și s-a rănit la spate, ‎din cauza muncii pe care trebuia s-o facă.
‎După aceea, a început să ia opioide.
‎S-a schimbat.
‎A început să devină mai agresiv.
‎Uneori ajungeam la spital,
‎fiindcă mă împingea ‎în măsuțe de cafea și alte chestii.
‎Și aveam coaste rupte.
‎De câteva ori a trebuit să-mi sun sora, ‎căci credeam că mă omoară.
‎M-am temut mereu ‎că se poate întâmpla așa ceva.
‎ÎN 2012, VICTORIA A SUFERIT UN AVC, ‎DIN CAUZA TENSIUNII ARTERIALE MARI
‎CÂND S-A ÎNTORS ACASĂ, ‎LUA MEDICAMENTE ÎN BAZA UNEI REȚETE
‎Eu țineam casa.
‎Plăteam facturi, găteam…
‎Și nu mai puteam face acele lucruri ‎la fel de bine.
‎Încercam, dar eram prea slăbită.
‎Chris era supărat, fiindcă nu mai puteam ‎să fac aceleași lucruri.
‎A devenit mult mai agresiv.
‎Uneori se purta ca un descreierat.
‎Din cauza medicamentelor
‎și a stresului la care eram supusă, ‎din cauza lipsei somnului,
‎aveam halucinații.
‎Era din ce în ce mai rău
‎și eram gata să plec. Eram pregătită.
‎Tocmai îmi scoteam lucrurile din casă,
‎aruncam ce nu aveam nevoie…
‎când s-a întâmplat incidentul.
‎14 MAI 2013
‎Iată ce îmi amintesc.
‎Stăteam întinsă, dar eram trează.
‎Și m-am dus la bucătărie.
‎Voiam să iau un pachet de țigări și…
‎nu am luat țigările. Am luat un pistol.
‎Ceva îmi spunea să-l omor.
‎Chris dormea. Ațipise pe canapea
‎când l-am împușcat.
‎E ultimul lucru pe care mi-l amintesc.
‎VICTORIA A SUNAT IMEDIAT LA 911 ‎ȘI ȘI-A MĂRTURISIT CRIMA
‎TREI ANI MAI TÂRZIU ‎A FOST CONDAMNATĂ LA ÎNCHISOARE PE VIAȚĂ
‎CHRIS ISAAC AVEA 43 DE ANI ‎CÂND A FOST UCIS
‎Tu și Chris mergeați cu tricicleta ‎aia mare pe partea înaltă a verandei…
‎Da, săream de aici.
‎Da, apoi voi, băieții, ‎vă băgați cu cizmele în bălegar.
‎EL AVEA ȘAPTE FRAȚI
‎Știu că o dată au văzut-o Kenny și Millie.
‎SALUTARE, TOAMNĂ!
‎Și, chiar dacă Chris nu e aici cu noi, ‎ne rămân amintirile plăcute despre el.
‎- Da. ‎- Și încă trăiește prin noi, deci…
‎Ăsta e Chris când era bebeluș,
‎iar ăștia suntem Kay, Billy și eu.
‎Îi spuneam Kojak.
‎- Da. Era chel. ‎- Da.
‎De acolo îi venea numele?
‎- Din cauza cheliei? ‎- Da.
‎- Nu tati i l-a dat? ‎- Ba da.
‎Era un băiețel drăguț.
‎Iubea pe toată lumea. Era plin de viață.
‎Sunt Cathy Colbert, ‎iar Chris Isaac era fratele meu mai mic.
‎Eram opt în total.
‎Cinci fete și trei băieți.
‎Iată o poză cu el ‎când a absolvit liceul Puxico.
‎Eram mândri să-l vedem absolvind,
‎căci Chris avea probleme de învățare.
‎Ziua în care a absolvit a fost una ‎foarte fericită pentru noi toți.
‎Cel mai bine ar putea fi descris ‎ca un ursuleț afectuos, căci așa era.
‎- Blând. ‎- Da.
‎Da. Foarte blând.
‎Lucram în acel moment…
‎SORA LUI CHRIS ISAAC
‎…și am primit un telefon.
‎Fata de la birou a venit și mi-a spus:
‎„Cathy, trebuie să vii…”
‎Îmi pare rău.
‎„Trebuie să vii să vorbești la telefon.
‎E foarte important.”
‎Am întrebat-o: „Ce este?”
‎A zis: „Nu pot să-ți spun.” ‎Am întrebat-o: „E grav?
‎Spune-mi doar dacă e grav.”
‎Și a zis că da.
‎Era Gina, sora mea.
‎Mi-a zis: „Chris a murit.
‎Vicky l-a împușcat.”
‎Mă scuzați.
‎N-avea absolut nicio noimă.
‎Pentru că… Știam că au unele probleme.
‎Majoritatea cuplurilor au.
‎Dar am fost cutremurată
‎când am aflat ‎că ea a fost cea care l-a ucis.
‎Nu-mi venea să cred.
‎Vicky, cea pe care o știam noi, ‎nu era așa.
‎Sunt atâtea întrebări fără răspuns!
‎Atâtea întrebări fără răspuns!
‎Am primit o dublă lovitură în ziua aceea, ‎căci eram foarte apropiată de Vicky,
‎și până în ziua de azi am inima frântă,
‎pentru că o iubeam ca pe o soră.
‎Toți o iubeam.
‎Nu știu ce s-a întâmplat.
‎ARME, MUNIȚIE ȘI AMORTIZOARE!
‎ÎN CIUDA PRETINSELOR ABUZURI, ‎ÎN MOMENTUL PRONUNȚĂRII SENTINȚEI,
‎VICTORIA N-A OFERIT NICIUN MOTIV ‎PENTRU CRIMĂ
‎Nu există nimic sigur pe lume, ‎mai ales într-o anchetă penală.
‎Ai grijă să cauți în fiecare colț,
‎fiindcă nu știi ce se ascunde acolo.
‎Mă numesc Betty Frizzell.
‎La început am fost ajutor de șerif
‎într-un mic comitat, ‎nu departe de Poplar Bluff.
‎Apoi am devenit șefa poliției.
‎Studiez cazul Chris Isaac de ani de zile, ‎probabil din ziua în care s-a întâmplat.
‎N-am lucrat direct la caz.
‎Căci n-am vrut să mă implic.
‎Voiam să-mi trăiesc viața liniștită ‎în St. Louis.
‎Dar m-am implicat pentru că aveam rezerve
‎că Victoria ar fi fost ‎cea care l-a împușcat.
‎Știu când Victoria minte.
‎Pentru că sunt sora Victoriei.
‎Asta e casa pe care am cumpărat-o.
‎Eu eram la grădiniță, iar Vicky era…
‎adolescentă.
‎Eu aveam dormitorul din spate, ‎Vicky pe cel din mijloc,
‎iar mama pe cel din față.
‎Îmi stârnește ‎multe sentimente de tristețe.
‎Multe visuri distruse.
‎E ca un monument ‎închinat vieții lui Vicky.
‎Încearcă să arate frumos, ‎dar tot e distrus.
‎Cea mai veche amintire a mea ‎e cu Vicky făcând prostii,
‎iar mama era supărată des,
‎mai ales după ce bea.
‎Vicky avea un intelect mai lent
‎și nu știa ‎să-și controleze comportamentul.
‎Vicky a fost prima ‎pe care am văzut-o sângerând.
‎Și n-a fost o simplă
‎bătaie.
‎A pocnit-o cu pumnii, a tras-o de păr ‎și a lovit-o cu picioarele.
‎De parcă s-ar fi bătut într-un bar,
‎dar cu o fetiță de 11 ani.
‎Vicky încasa toate bătăile mamei.
‎Dacă mama mă lovea, ‎Vicky încerca s-o înfurie,
‎ca să-i distragă atenția spre ea.
‎Mă proteja, căci voia ‎să am viața pe care o duc acum.
‎Nu prea știu pe nimeni ‎care să se fi sacrificat așa ca Vicky.
‎Nu cred că Victoria l-a ucis pe Chris.
‎Cred că a fost altcineva.
‎Cred că a fost nepotul meu, Kenny.
‎CU O LUNĂ ÎNAINTE DE CRIMĂ,
‎FIUL VICTORIEI, KENNY, SE MUTASE LA EI
‎EL ERA ÎN RULOTĂ ‎CÂND AU AVUT LOC ÎMPUȘCĂTURILE
‎Nu e un simplu caz deschis și închis, ‎cu doi dependenți de opioide,
‎dintre care unul îl ucide pe celălalt.
‎Cred că poliția ‎a căzut în capcana viziunii înguste.
‎„A recunoscut că a făcut-o. Caz închis.”
‎Am lucrat la multe cazuri ‎în care s-au făcut mărturisiri false.
‎Oamenii fac mărturisiri false mereu.
‎VICTORIA A FOST ARESTATĂ ȘI ACUZATĂ ‎LA 12 ORE DE LA MOMENTUL ÎMPUȘCĂTURILOR
‎DEPARTAMENTUL ȘERIFULUI ‎COMITATUL STODDARD
‎Vrei să te asiguri ‎că ancheta se face cum trebuie,
‎fiindcă de multe ori ‎nu e așa simplu cum pare.
‎ȘERIF
‎Dar în acest caz a fost.
‎Mă numesc Andrew Holden.
‎Sunt adjunctul șerifului ‎din districtul Stoddard.
‎Am fost unul dintre anchetatorii ‎acestui caz de omucidere.
‎PROBE
‎Tot ce am analizat,
‎toate probele, toate interogatoriile ‎pe care le-am făcut,
‎au condus la apelul inițial la 911.
‎LA ZECE MINUTE DE LA MOMENTUL ‎ÎMPUȘCĂTURILOR, VICTORIA A SUNAT LA 911
‎911, ce urgență aveți?
‎Sunt pe strada North Church, la nr. 365. ‎Tocmai mi-am ucis soțul.
‎V-ați ucis soțul?
‎Da, l-am împușcat de șase ori ‎și de 12 ori în cap.
‎Mă numesc Victoria Isaac.
‎Care e adresa?
‎ADJUNCTUL ȘERIFULUI
‎A zis că și-a împușcat soțul.
‎Când am intrat și am văzut,
‎era destul de evident ‎că asta se întâmplase.
‎POLIȚIA A SOSIT LA LOCUL FAPTEI ‎ÎN 30 DE MINUTE
‎Era stropită pe față.
‎Dacă te apropiai de ea, ‎vedeai micile pete de sânge.
‎Nu era ceva ce trebuia să cauți.
‎Era evident.
‎Am prelevat ceea ce se cheamă RPP, ‎adică reziduuri de praf de pușcă.
‎În mod normal, se prelevă ‎în orice caz cu împușcături.
‎Victoria a ieșit pozitivă ‎la testul de reziduuri.
‎REZIDUURI DE PRAF DE PUȘCĂ ‎„VICTORIA ISAAC”
‎REZIDUURI DE PRAF DE PUȘCĂ PE MUCURI
‎O altă probă pe care am găsit-o ‎a fost o bucată de hârtie
‎cu ultima dorință ‎și testamentul Victoriei.
‎Dona tot ce avea.
‎TESTAMENT
‎TOATĂ COLECȚIA MEA DE ALAMĂ
‎POZELE ȘI TABLOURILE
‎Deci părea că voia să se sinucidă.
‎LUI ROXIE HASTINGS
‎Cred că planul suprem, în acest caz, ‎era crima și sinuciderea,
‎dar ceva a făcut-o să se răzgândească, ‎să nu se mai sinucidă.
‎Nu știu sigur de ce l-a ucis.
‎E una dintre întrebările ‎la care am vrea să răspundem.
‎Mai întindeți o dată mâinile, ‎vă rog. Mulțumesc.
‎Personal, n-am găsit niciodată răspunsul.
‎Întoarceți-le, vă rog. Mulțumesc.
‎Deoarece cazul e foarte simplu.
‎Unii polițiști zic că s-au descurcat bine ‎și poate cred asta.
‎Poate merg acasă și dorm bine noaptea, ‎dar eu nu pot.
‎Căci am jurat cândva să susțin dreptatea.
‎Și surorii mele nu i s-a făcut dreptate.
‎Am fost surprinsă când Victoria mi-a zis ‎că Kenny se mută cu ea și Chris.
‎Au avut o relație atât de tumultuoasă!
‎Vicky a vrut mereu să-i fie mamă. ‎El o considera mai mult o soră mai mare.
‎Apoi, când s-a căsătorit cu Chris, ‎Kenny nu l-a considerat drept tată vitreg.
‎Erau niște relații evitate ‎de la bun început.
‎Kenny avea mereu ‎un comportament irațional.
‎Cu puțin timp înainte de crimă,
‎Chris și Kenny avuseseră ‎o altercație fizică,
‎iar Kenny s-a ales cu un ochi vânăt.
‎Știam ce personalitate are Kenny.
‎Kenny nu înghițea nimic de la nimeni.
‎Mama îi insuflase asta.
‎Cum îndrăznește un om inferior, ‎cum e Chris,
‎să-l pocnească ‎și să-i învinețească ochiul?
‎Cum îndrăznește?
‎Răzbunarea a fost motivul crimei.
‎Iată ce cred că s-a întâmplat.
‎Kenny l-a văzut pe Chris pe canapea, ‎lipsit de apărare,
‎s-a dus și a găsit ‎vechiul pistol de 22 mm,
‎l-a încărcat și l-a împușcat pe Chris.
‎Vicky s-a trezit din cauza zgomotului,
‎iar la ultimele patru focuri,
‎fie s-a luptat cu Kenny cu arma aceea,
‎fie l-a convins să înceteze ‎și a aruncat arma.
‎Nu cred că Victoria a tras vreun glonț.
‎Victoria îi protejează ‎pe cei pe care îi iubește.
‎A sunat la 911, a mărturisit ‎și s-a ținut de varianta aceea.
‎E un mod de a plăti ‎pentru că a fost o mamă rea.
‎Și cred că de asta se simte vinovată.
‎Că a fost o mamă rea, poate, ‎dar nu că e ucigașă.
‎Nu sunt probe fizice ‎care să ateste vinovăția lui Kenny.
‎Dar, dacă te-ai spălat
‎sau ți-ai schimbat hainele ‎și te-ai spălat,
‎n-au cum să existe probe.
‎Totuși, sunt multe probe circumstanțiale
‎care îmi dovedesc teoria.
‎Am vrut să discut cu poliția ‎și am fost respinsă de multe ori.
‎Mi-au zis să stau în St. Louis ‎și să-mi văd de treabă.
‎Am fost amenințată cu arestarea
‎fiindcă i-am zis procurorului ‎că facem apel în cazul Victoriei.
‎Dar sunt o femeie credincioasă ‎și voi continua să încerc.
‎ÎN PRIMĂVARA ANULUI 2018, ‎BETTY A ÎNCEPUT SĂ SCRIE O CARTE
‎ÎN CARE ÎȘI DETALIA TEORIA CONFORM CĂREIA ‎CHRIS AR FI FOST UCIS DE KENNY
‎CARTEA A FOST PUBLICATĂ ‎PE 7 OCTOMBRIE 2021
‎LANSARE DE CARTE ÎN POPLAR BLUFF
‎Rosanna…
‎- Bine. ‎- Yorker.
‎Bine.
‎Ce m-a împins ‎să scriu cartea? Nedreptatea,
‎lipsa de competență a poliției
‎și nevoia de a afla adevărul.
‎Scopul meu suprem e ca Victoria ‎să nu mai continue cu această minciună
‎pe care și-a spus-o,
‎să nu mai protejeze pe cineva ‎care n-a protejat-o
‎și să se gândească
‎să spună adevărul ‎despre ce s-a întâmplat cu adevărat.
‎E despre sora mea. A fost condamnată ‎la închisoare pe viață plus 25 de ani
‎pentru o crimă pe care a comis-o sau nu.
‎Este…
‎Ea are propria versiune, ‎iar asta e versiunea mea.
‎Aș vrea s-o citești ‎și să-mi spui ce crezi.
‎Tu ce crezi?
‎Știi ce cred eu.
‎Poate că această carte va determina ‎poliția să analizeze din nou cazul.
‎Dacă Vicky ar spune ‎ce s-a întâmplat cu adevărat atunci
‎și ar oferi mai multe probe în acest sens,
‎poate că s-ar redeschide cazul.
‎Poate ar avea șanse la un proces adevărat,
‎nu doar la o înțelegere.
‎ÎN CARTEA SA, BETTY SUSȚINE ‎CĂ ANCHETATORII AU OMIS
‎PROBE CRUCIALE ‎CARE ÎL IMPLICĂ PE KENNY SMITH
‎Unii ar putea crede că inventez
‎sau nu vreau să cred ‎că sora mea a comis acest delict,
‎dar există un apel la 911 ‎cu câteva zile înainte de crimă,
‎în care Kenny spune ‎că intenționează să-i ucidă pe Chris
‎și pe Vicky, apoi să se sinucidă.
‎Acel apel la 911 e cea mai mare probă ‎care dovedește că el a făcut asta.
‎CLĂDIREA GUVERNULUI
‎911. Ce urgență aveți?
‎Da, doamnă. Am nevoie de o ambulanță. ‎Am gânduri sinucigașe și criminale.
‎Nu mai pot. Sunt afară acum, mă plimb.
‎Bine. E cineva cu dv.?
‎Da, mama și tatăl vitreg. Eu…
‎Mă gândeam să-i omor pe amândoi ‎și să mă sinucid.
‎Bine, înțeleg foarte bine.
‎Nu mai suport.
‎Mă numesc Russ Oliver.
‎Am fost procuror ‎în cazul uciderii lui Chris Isaac
‎de către soția sa, Victoria Isaac.
‎Pe 7 mai, cu o săptămână înainte de crimă…
‎PROCUROR
‎…Kenneth Smith a sunat într-adevăr la 911
‎și a afirmat ‎că are gânduri sinucigașe și criminale.
‎N-am ignorat acest lucru.
‎Cu siguranță ne-am oprit
‎și am acordat atenție acestui aspect. Da?
‎Chiar dacă știam asta,
‎tot nu aveam probe ‎care să-l incrimineze pe Kenny.
‎Probele arată că Victoria ‎era acoperită de sângele lui Chris.
‎Iar stropii de sânge ‎nu pot fi reproduși, nu?
‎Kenneth nu era stropit deloc cu sânge.
‎Și nu avea reziduuri ‎de praf de pușcă pe mâini.
‎Să spui că vinovatul e Kenny,
‎nu există probe care să susțină asta.
‎MANUAL DE DREPT PENAL ȘI RUTIER MISSOURI
‎N-o să citesc cartea lui Betty.
‎Nu prea am timp liber
‎și n-o să-mi petrec timpul citind ‎ce are Betty de spus.
‎O face pentru atenție?
‎Ca să obțină compasiune pentru sora ei?
‎Nu știu,
‎dar sora ei nu pleacă nicăieri.
‎Sora ei și-a împușcat soțul de zece ori ‎executându-l în cap.
‎Nu iese din închisoare.
‎MAREA PECETE A STATULUI MISSOURI
‎Ce spune această doamnă ‎sunt simple acuzații,
‎speculații,
‎fără nicio probă care să le susțină.
‎Și nici măcar cea din închisoare nu spune ‎că a fost așa.
‎Asta ar trebui să arate clar ‎câtă credibilitate ar trebui să i se dea.
‎Îmi pare rău pentru familia Isaac.
‎Ceea ce spune Betty îi supără, sunt sigur.
‎Ei nu merită nimic din toate astea.
‎Să retrăiască toate astea.
‎Bun venit la ‎Să stăm de vorbă!
‎În acest episod, sunt alături de una ‎dintre cele mai interesante invitate
‎pe care le-am avut în cele 16 luni ‎de emisiuni, Betty Frizzell.
‎Vreau ca lumea să citească cartea.
‎- N-o să dezvălui detalii importante. ‎- Bine.
‎Dar, în două cuvinte, ‎demonstrezi cu argumente puternice
‎că nu Vicky, ci Kenny ‎l-a ucis pe soțul lui Vicky, Chris.
‎Am lucrat pentru câteva orașe mici, ‎pentru câteva comitate mici, dar…
‎n-am văzut niciodată ‎atâta lipsă de profesionalism.
‎Era o comedie a erorilor. Doar fiindcă ‎aveau o mărturisire că o femeie
‎și-ar fi ucis soțul și…
‎Ce minciună nenorocită!
‎E cea mai mare porcărie ‎pe care am auzit-o vreodată.
‎A existat vreo mișcare de când a apărut ‎cartea, acum circa o lună?
‎Nu. Și, după cum știi…
‎Trebuie s-o lase baltă.
‎Trebuie să se gândească ‎la cum e afectată familia noastră.
‎CÂT DESPRE MINE ȘI CASA MEA, VOM SLUJI
‎Deschide răni vechi.
‎Vicky e făptașa.
‎Fără îndoială, cred că Vicky a făcut-o.
‎A scris o declarație și a mărturisit.
‎Betty nu locuia în zona asta
‎și nici n-a stat prea mult ‎în preajma lui Vicky,
‎ca să scrie toate chestiile ‎din cartea aia.
‎Nu știu de unde a scos ‎toate lucrurile alea.
‎…dar n-am putut s-o salvez pe Vicky.
‎Cred că Betty e nebună
‎și caută atenție.
‎Nu știu cum ar putea cineva ‎să încerce să pună o crimă
‎în seama altcuiva
‎și mi-e silă când mă gândesc.
‎KENNY SMITH A NEGAT CONSTANT ‎ORICE IMPLICARE ÎN CRIMĂ
‎NU A FOST ACUZAT, ‎IAR VICTORIA NU L-A IMPLICAT NICIO CLIPĂ
‎Nu cred că Betty minte neapărat.
‎Dar cred că, uneori, ‎ai judecata încețoșată,
‎chiar dacă ești polițist ‎sau orice altceva,
‎când încerci să cercetezi ‎un delict săvârșit de sora ta.
‎Înțeleg de ce ar face Betty ‎acele afirmații.
‎Încearcă să sădească îndoială,
‎să-și scoată sora din închisoare.
‎Și nu e neobișnuit ca membrii familiei să…
‎nu creadă o anchetă a poliției.
‎Asta se întâmplă în acest caz.
‎La urma urmei,
‎nu contează ce cred eu, ‎nu contează ce crede Betty.
‎Până nu apar probe noi
‎sau nu face cineva o declarație nouă,
‎nu se va schimba nimic în acest caz.
‎KENNY SMITH LOCUIEȘTE ÎN PREZENT ÎN EUROPA
‎N-A PUTUT FI CONTACTAT ‎PENTRU A FACE COMENTARII
‎Ultima oară mi-am văzut fiul la tribunal.
‎De atunci nu l-am mai văzut ‎și n-am mai vorbit cu el.
‎Și mă doare în fiecare zi că nu pot.
‎Mă gândesc la el zilnic.
‎LA CINCI LUNI DE LA PRIMUL SĂU INTERVIU,
‎VICTORIA SMITH A ACCEPTAT ‎SĂ RĂSPUNDĂ LA ALTE ÎNTREBĂRI
‎Te superi…
‎Da. Sunt bine.
‎DIN CAUZA CAPACITĂȚII MINTALE LIMITATE ‎A VICTORIEI,
‎BETTY A CERUT SĂ FIE PREZENTĂ ‎LA ANUMITE PĂRȚI DIN INTERVIU
‎Betty, sora mea, a fost alături de mine ‎când altcineva n-a fost.
‎Mă încurajează mult.
‎Mă simt mai bine după ce vorbesc cu ea.
‎Nu mă mai simt așa singură.
‎Am citit cartea.
‎Da, știu ce s-a spus.
‎Dacă e adevărat sau fals, ‎nu vă pot spune asta,
‎din cauza aspectelor judecătorești.
‎M-aș putea întoarce la tribunal cândva,
‎iar asta ar putea afecta
‎opinia judecătorului.
‎Și chiar nu pot să mai continui.
‎În primul interviu, ‎mi-ai spus că tu ai făcut-o.
‎Vrei să-mi mai spui o dată ‎cine a apăsat pe trăgaci în dimineața aia?
‎N-aș putea ‎să vă spun exact ce s-a întâmplat,
‎din cauza medicamentelor.
‎Eram…
‎În ziua aceea eram confuză.
‎E tot ce am de spus referitor la asta.
‎Poți să-mi spui ‎dacă Kenny l-a împușcat pe Chris?
‎Nu știu.
‎Chiar nu știu.
‎Ați vorbit cu el ‎sau a vorbit cineva cu el despre asta?
‎El era acolo, eu eram acolo
‎și fiecare are părerea lui.
‎Eu eram în ceață și…
‎Atât eu, cât și fiul meu știm să…
‎Era arma mamei mele
‎și amândoi știm s-o folosim.
‎Sunt mulți oameni, nu doar sora mea, ‎care cred că fiul meu a făcut-o.
‎Nu pot contesta, ‎dar nu vă pot spune că el a făcut-o.
‎Crezi că s-ar putea supăra Kenny
‎dacă el își susține nevinovăția?
‎Nu cred că ar fi supărat,
‎deoarece cunoaște ‎latura de polițistă a mătușii lui.
‎Și, când ai o rudă în poliție,
‎știi că va analiza din toate unghiurile. ‎Va face săpături.
‎Presupun că se gândește ‎că vorbește polițista din mătușa lui.
‎Vrea să fie sigură.
‎Subtitrarea: Daniela Vereș